कोयनानगर
कोयनानगर (Koynanagar) भारत के महाराष्ट्र राज्य के सतारा ज़िले में स्थित एक नगर है। यह चिपलून-सांगली राजमार्ग पर कोयना नदी के किनारे स्थित है। यहाँ कोयना बाँध स्थित है, जो भारत की सबसे बड़ी जलविद्युत परियोजना है। पश्चिमी घाट की पहाड़ियों में 746 मीटर (2,448 फीट) की ऊँचाई पर बसा यह नगर एक रमणीय क्षेत्र में है। यहाँ नहरु उद्यान, बोटैनिकल उद्यान जैसे कई पर्यटक स्थान हैं और समीप से कुम्भार्ली घाट के दृश्य भी मिलते हैं।